Luiz Carlos da Costa

Luiz Carlos da Costa (født 4. juni 1949 i Brasil, omkommet 12. januar 2010 i Port-au-Prince i Haiti) var en brasiliansk internasjonal embedsmann som begynte å arbeide for FN i 1969; han var med i organisasjonen inntil sin død. Han døde sammen med sin overordnede, Hédi Annabi, som følge av jordskjelvet i Haiti i 2010.

Han var den høyest rangerende brasilianer i FN-systemet, og beskjeftiget seg særlig med fredsbevarende operasjoner. Han hadde lederoppgaver i så henseende blant annet i Kosovo og i Liberia. Etter sin død ble han beskrevet av FNs generalsekretær Ban Ki-moon som «en legende for FNs fredsbevarende operasjoner».

 Referanser 

Kategori:Personer fra Rio de Janeiro
Kategori:Brasilianere
Kategori:Personer tilknyttet FN
Kategori:Fødsler i 1949
Kategori:Dødsfall i 2010